《贺廉翁陆公祖》
明代·梁应材

使君出守二千石，小子相思十五年。福曜不言浑雨露，文星到处自神仙。

心元介石宁持砚，手挈冰壶不饮泉。最喜海方蒙世泽，随车先及岭西边。

作者简介：梁应材，字瑶石。阳春人。明神宗万历四十年（一六一二）举人，明熹宗天启二年（一六二二）进士，授进贤令，擢吏部主事。清道光《广东通志》卷二八三有传。